Jakob Westholmi Gümnaasium

Jakob Westholmi Gümnaasium on üldhariduskool Tallinnas aadressil Kevade tänav 8. Kooli ajalugu loetakse alates 1898. aastal tegevust alustanud Johan Umblia Tallinna Väikelastehoiu Seltsi 1-klassilisest erakoolist, mille õpetajaks tuli 1903. aastal Jakob Westholm. 1905. aastal sai temast kooli juhataja ning 1907. aastal sai ta loa asutada III järgu erakool. 1913. aastal valmis koolimaja Kevade 4. Jakob Westholmi soov täitus 1923. aastal, kui kool sai nime Jakob Westholmi Poeglaste Õigustega Erahumanitaargümnaasium. Selle vormimütsiks sai musta randiga kirsipunane tekkel ja märgiks kuldne tammetõru, mis hiljem paigutati kolmnurga sisse. Kooli vilistlaskogu asutati 1927. aastal. Kooli deviis on "Per aspera ad astra". 1940. aastal valmis uus, Baltikumi moodsaim koolimaja Kevade 8. 1. augustist 1940 J. Westholmi eragümnaasiumi eraalgkool likvideeriti ning gümnaasiumiosa ja kaks vanemat progümnaasiumi klassi ühendati likvideeritud Tallinna Prantsuse Lütseumi progümnaasiumiga Tallinna 7. Keskkooliks. Vastvalminud majja asutati uus algkool. 1946. aastal paigutati sellesse majja Tallinna 22. Keskkool, mille viimane poistekooli lend lõpetas 1954. aastal ning kool muudeti segakooliks. 1964. aastal loodi esimene muusika süvaõppeklass Nõukogude Liidus, mis töötas Zoltán Kodály metoodika alusel. 1965. aastal alustas esimene keskkooli muusika süvaõppeklass. Koolis on alati olnud edukad koorid, kooli segakoor Kevade ühines segakooriga Noorus 1976. aastal. Koolis on antud ka filmiõpet ning 1997. aastal pandi alus inglise keele süvaõppele. Tallinna 22. Keskkool sai Jakob Westholmi nime tagasi 1989. aastal ning nime Jakob Westholmi Gümnaasium 1996. aastal. Vilistlased Roman Toi ja Jaan Kross lõid kooli hümni "Üks kool" 1998. aastal. 2004. aastal kolisid algklassid koolihoonesse Luise 38, gümnaasiumihoone asub Kevade tänav 8. 1898–1905 Johann Umblia 1905–1935 Jakob Westholm 1935–1935 Elmar Etverk 1935–1935 Gottlieb Ney 1936–1937 Paul Mägraken 1937–1940; 1941–1942 Elmar Etverk 1942–1944 Viktor Päss 1944–1947 Johannes Ratasepp 1947–1948 Amalie Filatova 1948–1950 Evgenia Petrova 1950–1952 Lilia Rõkova 1952–1961 Vladimir Indrikson 1961–1964 Endel Poom 1964–1971 Einar Vapper 1971–1980 Virve Sooväli 1980–1984 Harald Matvei 1984–1990 Indrek Siir 1990–1994 Koit Nõlvak 1994–2013 Kalle Niinas 2013– Rando Kuustik Jaak Allik Ants Antson Edvin Hiedel Auri Jürna Siim Kallas Rein Kaarepere Rain Kooli Jaan Kross Rando Kuustik Harri Kõrvits Tiit Kõrvits Toomas Kõrvits Tõnis Kõrvits Marion Leppik Tiina Lokk Paavo Loosberg Aet Maasik Mart Müürisepp Allan Noormets Peeter Oja Anne Paluver Maris Remi Joel Remmel Taavo Remmel Jüri Rent Henn Saari Peep Sarapik Endel Sõerde Raul Talmar Ilmar Taska Kirsti Timmer Roman Toi Peeter Tooma Heldur Tõnisson Enn Vetemaa Mare Vetemaa Madli Vitismann Heinz Valk Johan Umblia 70-a., Päewaleht, nr. 286, 21 oktoober 1936 Eraalgkoolid suletakse, Postimees (1886-1944), nr. 202, 29 juuli 1940 1103. Vabariigi Presidendi käskkiri nr. 261., Riigi Teataja, nr. 108, 23 august 1940 Per aspera ad astra I. Jakob Westholm ja tema kool. Toronto, 1937 Per aspera ad astra II. Jakob Westholm ja tema kool. Toronto, 1992 Per aspera ad astra III. Jakob Westholm ja tema kool. Toronto, 1999 Jakob Westholmi Gümnaasium 100. Tallinn, 1998 Jaan Kross. Wikmani poisid. Tallinn, 1988. Jakob Westholmi Gümnaasiumi koduleht Mari Kodres. "Jakob Westholmi gümnaasiumi tulevikuplaanid said rohelise tule" EPL, 12. jaanuar 2009 "Westholmi gümnaasium sai juurdeehituse jaoks maad" Postimees, 5. märts 2009